বছরের শেষে কমে গেল গ্যাসের দাম!

ওয়েব ডেস্ক : বছরের শেষে সামান্য কমল গ্যাসের দাম (Gas Price)। সোমবার, ১ ডিসেম্বর থেকে এলপিজি (LPG) বা বাণিজ্যিক রান্নার গ্যাসের সিলিন্ডারের দাম (Commercial Gas Price) কমল ১০ টাকা। প্রসঙ্গত, রান্নার গ্যাসের দাম কত হবে তা ঠিক করে থাকে ইন্ডিয়ান অয়েল, ভারত পেট্রোলিয়ামস হিন্দুস্তান পেট্রোলিয়ামের মতো রাষ্ট্রায়ত্ত সংস্থা। সেই মতো নতুন দাম ঘোষণা করা হল।

জানা যাচ্ছে, কলকাতায় (Kolkata) বাণিজ্যিক রান্নার গ্যাসের নতুন দাম (Gas price) হল ১,৬৮৪ টাকা।। রাজধানী দিল্লিতে (Delhi) সেই দাম রয়েছে ১,৫৮০.৫০ টাকা। মুম্বইয়ে (Mumbai) সেই দাম রয়েছে ১,৫৩১.৫০ টাকা। আর চেন্নাই (Chennai) বাণিজ্যিক রান্নার গ্যাসের সিলিন্ডারের দাম হয়েছে ১,৭৩৯.৫০ টাকা।

আরও খবর : ‘জয় শ্রী রাম’ না বলায় বাঙালি হকারকে হেনস্থা! কড়া নিন্দা তৃণমূলের

মূলত গত কয়েকমাসে বাণিজ্যিক এলপিজি (LPG)-র দামে পরিবর্তন হয়েছে। নভেম্বর সিলিন্ডার প্রতি দাম কমেছিল ৫ টাকা। তার আগে অক্টোবরে ১৫.৫০ টাকা বেড়ে গিয়েছিল এই দাম। সেপ্টেম্বরে প্রতি সিলিন্ডারের দাম কমেছিল ৫১.৫০ টাকা। তার আগে অগাস্ট মাসে ৩৩.৫০ টাকা কমেছিল এই রান্নার গ্যাসের দাম।

প্রসঙ্গত, বেশ কিছু বিষয়ের উপর এলপিজি গ্যাসের দাম নির্ধারিত হয়। আন্তর্জাতিক বাজারে ক্রুড অয়েলের দাম, ডলার-রুপি এক্সচেঞ্জ রেট, ফ্রেট চার্জ, ইনশিওরেন্স, কাস্টম ডিউটির এবং অন্যান্য ট্যাক্সের ভিত্তিতে এই দাম নির্ধারিত হয়ে থাকে। অন্যদিকে বাণিজ্যিক রান্নার গ্যাসের দাম বাড়লেও, ঘরোয়া রান্নার গ্যার দাম একই রয়েছে। গত এপ্রিলে এই দাম কমেছিল। তার থেকে কলকাতায় ডোমেস্টিক এলজিপি-র প্রতি সিলিন্ডারের দাম রয়েছে ৮৭৯ টাকা।